




















Um barnaveikina 


og meðöl þau er við henni eiga. 


Köfmunarhóstinn kallast almennt nú á dögum hjá oss, 
annaðhvort kyrkéngur eða barnaveiki, og kemur seinna 
nafnið af því, að veiki þessi hefur nú í undanfarin ár 
verið svo almenn hjá oss um allt land, á fjölda af 
börnum. 

Veiki þessi byrjar og heldur áfram með ýmsum 
hætti, en aðaleinkenni hennar er þó það, að börnin fá 
andarteppu þá er fram líður, og deyja úr henni. Stund- 
um byrjar veiki þessi allt í einu, eins og upp úr þurru, 
með miklum og áköfum hósta, hæsi og andþrengslum; 
börnin verða þá strax hás, og hrökkva almennt upp úr 
svefni við hóstann, og andköfin. Þessa art barnaveik- 
innar kalla menn almennt kyrkíng með krampa (sina- 
tegjum). Ekki kvarta þessi börn yfir neinum verki í 
barkakýlinu eða hálsinum, og ekki sjá menn nein mis- 
smíði, hvorki á barkakýlinu að utanverðu, né heldur inn- 
an í munninum eða í kokinu. þessi veiki er „krampa- 
kennd“ og getur, ef illa vill, orðið bráðdrepandi. 

Hin önnur tegnd barnaveikinnar er kyrkíngur með bólgu 
í barkakýlinu eða sjálfum barkanum. Hún byrjar með 
sleni, sóttarumleitun (Feber) nokkurskonar deyfð og hæsi, 
líkt og í kvefi; þau börn, er fá þessa tegund veikinnar, 
kvarta um verki í barkakýlinu og sjálfum barkanum; 
þau eru mjög hás, ákaflega þorstlát, og brennandi heit á 
líkamanum. Þegar veikin magnast, en það verður opt á 
fáum tímum, fá þau hörð og mikið áköf hóstaköst, og 

og nokkurs-konar %ogandi væri í hálsin- 
um og barka dregur sig saman og 
þrengir að bátkanum.-Skoði men 


munninn og kokið ásþes börum, sjá menn, að kokið 





nákvæmlega upp í 


og kverkarnar að innanverðu, eru þaktar hvítri himnu. 
Eptir því sem: á líður veikina, verður hóstinn ákafari og 
meiri, en andþrengslin aukast að því skapi smátt og 
smátt, unz börnin kafna, eða deyja eins og úr slagi. 
Þessari art veikinnar fylgir opt býsnamíkið svefnmók, og 
eru börnin þá ákaftega rauð og þrútin í framan; sum 
geta þar á móti aldrei sofnað, en kvarta yfir miklum 
þorsta og sárum verki í barkakýlinu og barkanum. 
Þessi tegund barnaveikinnar kemur sjaldan á ómálga 
börn, en sækir helzt heim þau börnin, sem eru 2 — 12 ára. 
Hin þriðja tegund barnaveikinnar er kyrkíngur með 
hálsbólum; hann byrjar opt með sleni, óróa, nokkrum 
hita á hörundinu, kvefsumleitun og hæsi. Hóstinn, sen 
fylgir þessari tegund er sjaldan mjög mikill í byrjun 
hennar, en þar á móti merkist, þegar í byrjun veikinnar, 
til meiri eða minni hæsi, hverri að fylgir kvefsumleitun 
í nefinu með slímvilsu fram úr vitunum. Þegar nákvæm- 
lega er skoðað upp í munninn og kokið á þessum börn- 
um, þá sjá menn hvítleitar bólur í kokinu og á túng- 
unni, stundum minni og stærri, og ýlir úr þeim hvít vilsa; 
bólur þessar eru optlitlar, en stundum líka allstórar, þær 
sitja almennast á kirtlum þeim, er liggja beggja megin 
við kokið, en opt má líka sjá þær á túngunni og upp Í 
góminum, beggja megin við úfinn. Bólur þessar eru standum 
grá- eða dökkleitar-og fylgir þeim þá mikil slefja eða vilsa, 
sem einatt er ódaun af; þær færa sig smátt og smátt niðureptir 
hálsinum, niður í barkakýlið og sjálfan barkann, og vex 
hæsin í barniu þá óðum. því verður þá æ þýngra og 
þýngra um. andardráttinn, unz það slokknar út af. Stund- 
um koma bólur þessar í nasirnar, og má sjá þær í nasa- 
holunum - ef höfðinu er hallað vel aptur á við. Þegar 
veiki þessi, sem opt má verða, er rotnunarkennd, þá verða 

bólurnar öndverðlega í henni dökkleitar eða jafnvel svart- 
ar, fylgir þeim þá og dökkleit illa lyktandi vilsa, sem 
rennur fram úr vitunum, og er veikin þá fjarskalega ill- 
örtuð, sem sýnir sig á því, að börnin verða domm og 
magnlaus, og deyja í rænuleysi og móki. 

Þessi tegund barnaveikinnar hefur verið mjög algeng 
í Danaveldi á seinni árum, og er mér eigi grunlaust um, 
að hún muni og hafa gengið hér á landi almennt; og 
víst er um það, að barnaveiki sú, er eg hefi séð hör, í 
hin seinustu 2 undanfarin ár, hefur verið þessarar teg- 
undar; eg vil því biðja alla, að taka vel eptir kenni- 
merkjum þeim, sem hér eru talin, bæði viðvíkjandi þess- 
ari tegund barnaveikinnar, og líka hinum, er fyr eru tald- 
ar, því læknistilraunin verður nokkuð á ýmsa vegu, eptir 
því sem veikin hagar sér í hvert skiptið. 

Um tilefni veiki þessarar er það að segja, að hún 
liggur án efa að miklu leyti í loptinu. Tegund sú, sem 
fyrst var lýst, er í því frábrugðin hinum tveimur síðari, 
að hún kemur að eins á einstaka barn hör og hvar, á 
öllum ársins tímum, og er almennust á þeim börnum, 
sem eru komin af taugaveikum foreldrum; hún er því 
eigi sóttnæm og kemur að eins fyrir endur og sinnum. 
En aptur þær tvær tegundirnar, sem síðar var lýst, eru fjarska- 
lega sóttnæmar, og eigi sízt hin þriðja tegundin, því hún 
grípur hvervetna hvert barnið að öðru. Sóttnæmi veiki 
þessarar, eykst ákaflega í óhreinu lopti, einkum í bað- 
stofum, þar sem margt fólk er saman komið, og þar sem 
eigi er vandlega gætt, að halda loptinu hreinu. Það er 
því mjög áríðandi, að halda loptinu vel hreinu og fríju 
frá öllum ódaun, þegar veiki þessi fer að gánga, en þó 
verður að varast, að láta súg koma að börnunum, eins 
og menn líka á allan hátt verða að vernda þau við inn- 
kulsi. Þegar veiki þessi kemur á einhvern bæ, þar sem 
mikill barnahópur er, þá er ráðlegast að koma hinum 
heilbrygðu börnum, á meðan hún er að gánga, fyrir á 
öðrum bæjum, þar sem veikin er enn ekki komin, og 

ættu menn þá jafnan, þar sem því yrði við komið, að 
hafa sem fæst börnin á hverjum bæ, því þar sem mörg 
börn eru saman komin, er sóttnæmið hvað skaðvænlegast. 
Varast skulu menn og, þá er veiki þessi gengur, að láta 
börn verða vot í fæturna eða hafa kaldar fætur, því það 
er hættulegt. ; 

Meðöl þau, er nú af hinum beztu læknum almenn- 
ast eru við höfð éru þessi: 

1. Uppsölumeðöl, einkum uppsöluvatn af uppsölu- 
vínsteini eða koparvitríóli. Uppsöluvínsteinninn hefir 
áður almennt verið við hafður bæði hér á landi og er- 
lendis, en á seinni tímum hafa hinir beztu barnalæknar 
hrósað koparvitríóli lángt fram yfir vínsteininn, og álít 
eg engan efa á, að það er lángtum betra og fremur ó- 
yggjandi meðal en hann; því bæði er það, að það er hon- 
um lángtum fremur til að vekja sterk uppköst, enda er 
það á hinn bóginn lángtum fremur „krampastillandi“ en 
hann. Menn eru vanir að gefa af koparvitríólinu, muldu 
í dupt, 3 til 4 grön hverja hálfa klukkustund, unz það 
verkar stríð og fullkomin uppköst, en úr því er að eins 
gefið 1/, partur til hálft gran þriðja hvern klukkutíma. 
Það fæst í Apothekinu hér í bænum með því nafni: „grænt 
uppsöluvatn“,. og er það svo sterkt, að nóg er að gefa 
af því þrjár teskeiðar í senn, hvern hálfan tíma, þar til 
það verkar megna og nóga uppsölu. Sé hið veika barn 
eigi árs gamalt, skal eigi gefa meira af því, en eina 
teskeið í einu, en óhætt er að gefa hana 4 sinnum á 
hverri klukkustundu, þar til það fer að verka. Þegar 
börnin hafa kastað vel upp af þessu meðali, skulu menn 
láta þau hvíla sig í 2 tíma, en þá skal gefa þeim aptur 
eina teskeið af vatninu þriðju hverja, eða ef veikin er 
orðin mjög mögnuð, þá aðra hverja klukkustund. Fái 
barnið uppköst af einni teskeið, verður að gefa minna í 
senn, svo sem hálfa teskeið, eða rúma 20 dropa í senn, 
ef barnið er eigi árs gamalt. Eg bið alla hlutaðeigendur 
að vera óhrædda við meðal þetta, því þó ýmsir kunni að 

hugsa, að það sé skaðvænlegra og hættumeira meðal, en 
uppsöluvínsteinninn, þá eru það bábiljur einar, því hann 
er- einmitt hættulegri og skaðvænlegri ef illa vill til, eða 
ef óvarlega er með hann farið. þó er það sjálfsagt, að 
varlega verður líka að fara með vitríól-meðalið, eins og 
öll uppsölumeðöl, á börnum; enginn þarf samt að hugsa, 
að það hjálpi, nema að börnin fái fullkomin uppköst af 
því, og því verða menn að haga sér eptir því, hversu 
mikið sýnist að þurfa í hverju einstöku tilfelli, til þess 
að það verki sem vera ber. Meðal þetta er einkum ó- 
missandi við hinum tveimur síðar töldu tegundum barna- 
veikinnar, og einkum miðtegundinni, hverri að er sam- 
fara bólga í barkakýlinu, með hvítri himnu í hálsinum, 
og í henni veitir ekkert af, þá er hún er mögnuð, að 
láta barnið kasta upp tvisvar eða þrisvar sinnum með 
hálfs- eða eins dags millibili. 

2. Lazermeðal, með fram af calomelsdupti. Meðal 
þetta er ómissandi í flestum tegundum barnaveikinnar, 
en ýmislega mikið þurfa þau af því. Skammturinn, sem 
eg læt til taka á apothekinu er nógur handa eins árs 
barni, eða barni á fyrsta ári, og skal gefa hann allan 
í einu, í misu eða mjólk, en sé barnið tveggja ára, skal 
gefa því hálfan annan skammt, og sé það fjegra ára eða 
meir, skal gefa því 2 skammta. Bezt er að gefa skammta 
þessa í grjónaseyði eða misu, og verða menn að hafa 
nákvæmar gætur á því, að barnið renni þeim niður, að 
eigi siti duptið í hálsinum, því þá hefur meðal þetta eigi 
þau áhrif, sem til er ætlað. Þetta meðal er nauðsynlegt 
í báðum hinum síðar töldu tegundum barnaveikinnar, og 
jafnvel optsinnis í hinni fyrst töldu, ef börnin annað- 
hvort eru mjög feit eða hafa eigi haft góðar hægðir áður 
enn þau fengu í sig veikina. Allra bezt er, að gefa dupt 
þessi annaðhvort strax í byrjun veikinnar, hvað eð opt 
er mjög vel til fallið, eða þá hálfu dægri eptir, að menn 
hafa við haft uppsöluvatnið, en jafnan skulu menn gæta 
þess, að 4 eða 5 klukkustundir verða að vera á milli 

þess, er menn hafa gefið barninu þetta meðal, og þess, 
að menn fara að gefa því aptur inn af uppsöluvatninu, 
en hafi uppsöluvatnið verið gefið barninu inn fyrst, verða 
og að líða 4 eða 5 klukkustundir, þar til þetta laxer- 
meðal er inn gefið. Það er opt nauðsynlegt, að ítreka 
brúkun þessa meðals þrisvar-eða fjórumsinnum, ef börnin 
eru mjög þúngt haldin, eða ef þau eru feit, eða meir en 
3. ára gömul. 

8. Munn-eða brjóstsaft er hið þriðja meðal, er nauð- 
synlegt má verða að hafa við í veiki þessari. Hún er 
einkum ómássandi, í hinni þriðju tegund veikinnar, hverri 
að eru samfara bólur í munninum og hálsinum, og veitir 
ekkert af, að gefa börnunum af henni eina teskeið á 
hverri klukkustundu; en þegar bólurnar fara að hjaðna 
á öðru eða þriðja dægri og slefjan í munninum verður 
minni, er nægilegt að gefa hana við og við, svo sem 
aðra eða þriðju hverja klukkustundu. 

Í hinni fyrst nefndu tegund barnaveikinnar, skulu 
menn alls eigi við hafa saft þessa, því í henni gagnar 
hún alls ekki, og líka er það mjög sjaldan, að hún á við 
í hinni annari tegundinni, nema svo sé, að henni fylgi 
bólur á kokinu. 

4. Moschussaft; þessi saft er höfuðmeðalið í hinni 
fyrstu tegund barnaveikinnar, hverri að fylgir krampi 
í hálsinum, og hverfur hún opt við það á stuttum 
tíma, en verði það eigi, þá er nauðsynlegt að gefa inn 
uppsölumeðalið og setja stólpípu með Laukdropum í, 
eins og nú þegar skal sagt verða. Af saft þessari má 
gefa eina teskeið, hyern hálfan tíma, þar til „krampa- 
hóstinn“ og andköfin lina; en verði það eigi að 2 tímum 
liðnum, er bezt að setja stólpípu, og gefa inn uppsölu- 
meðalið, þá er hún er búin að verka. 

„ Saft þessi er gott og öldúngis háskalaust meðal, og 
er því opt gott að hafa hana einnig við í hinum tegund- 
um barnaveikinnar, ef börnunum er hætt við taugategjum 

eða krampa, að minnsta kosti má þá gefa hana inn ein- 
staka sinnum. 

5. Lauwkdropar (Tinctura asæ foetidæ) eru ómissandi 
meðal á móti þeirri tegund barnaveikinnar, sem fylgir 
kyrkíngur með krampa. Þeir eru viðhafðir á þann hátt, 
að menn setja barninu stólpípu úr nýmjólk eða hafur- 
seyði, og láta, eptir aldri barnsins, 6 til 12 eða altað 20 
laukdropum í hverja stólpípu. 

6. Áburður við barnaveiki að bera á hálsinn að 
utanverðu, og niður eptir brjóstinu, er þénanlegur í öll- 
um tegundum veiki þessarar og má bera hann á með 
volgri hendi, 4 sinnum á dag. 

7. Edik. Það hefur opt sézt, að edik í stólpípu 
hefur haft góða verkun á veiki þessa. Nafnfrægur læknir 
hefir brúkað það með heppni, og lét hann láta eins margar 
matskeiðir í hverja stólpípu, eins eg börnin voru margra 
ára. Við allar stólpípur, sem þessum börnum eru settar 
er þess að gæta, að ekkert salt má láta í þær, hafi barn- 
inu áður verið gefið inn calomelsdupt þau, er hér eru 
nefnd. 

8. Spansflugnaplástur. Lini börnunum eigi kyrk- 
íngurinn við uppsöluvatnið og ealomelsduptið, þá er 
ráðlegast, ef veikin er megn, að leggja stóran spansflugna- 
plástur framan á hálsinn, og láta grafa í sárinu með 
venjulegu dragsalve eða tjörusmyrslum. 

9. Blóðtaka. Þegar kyrkíngurinn grípur böru, sem 
eru 6 ára, eða eldri, getur opt komið að nokkru gagni 
að taka þeim blóð á handlegg, en þó má eigi láta blæða 
meira enn svari litlum bolla. 

Það gefur að skilja, að öll þessi meðöl og tilraunir 
við barnaveikinni, verður að við hafa svo fljótt, sem því 
verður ýtrast við komið. 

Með því mér í Danmörku tókst að lækna nokkur 
börn, sem höfðu barnaveikina, með köldu vatni, þá vil 
eg ráða öllum til, þegar í hina ýtrustu nauð rekur, að 
reyna meðal þetta, því mörg dæmi eru til, úr öðrum 

löndum, að það hefur hjálpað. Það er við haft á þann 
hátt, að börnin eru tekin allsber, og hellt yfir þau ísköldu 
vatni, bæði yfir höfuðið, hálsinn, brjóstið og herðarnar. 
Vatninu er helltúr stórri könnu eða fötu, og er það látið 
detta í bunu, þriggja feta hárri, ofan á barnið, og því 
haldið áfram í 3 til 6 mínútur, með einnar eða tveggja 
klukkustunda millibili í hvert sinn; því næst eru börnin 
þurkuð vel, og vafin í volga ullarvoð, og þar látin liggja, 
unz þau hitna, en þó er strax látinn um háls þeim stór 
klútur vættur í ísköldu vatni, og hann vættur upp aptur 
og aptur jafnóðum og hann volgnar, og er hvorutveggja 
þessu haldið áfram með mikilli þolinnmæði og svo sem 
með tveggja eða þriggja stunda millibili, unz veikinni 
löttir. Það er ótrúlegt, enn þó er það satt, að þetta 
meðal hefur opt hjálpað, þá er öll önnur meðöl hafa 
ekkert stoðað; enn engum ræð eg til að brúka það, nema 
því að eins, að hugrakkur sé, og er þó engin hætta bú- 
in af því, ef rétt er að farið, en því að eins gagnar það, 
að það á hinn bóginn sé gjört djarflega. 

Eigi má láta börn þau, er hafa barnaveikina, neyta 
annars, en allraléttustu fæðu, svo sem er nýmjólk blönduð 
til helmínga með heitu vatni, eða hafurseyði með sykri í. 
Kjöt, brauð, grauta og annan þúngan mat mega þau alls 
ekki fá, fyr en þeim er fullbötnuð veikin. 

Reykjavík, 20. október 1855. 


J. Hjaltalín. 





Prentað í prentsmiðju Íslands 1855, hjá B. þórðarsyni. 

